Ke motjheng wa ho hlahisa nalane ya Mosotho ka mokgwa wa ditshwantsho mme tsena tsohle di tla fumaneha ho http://www.youtube.com/FezekileFuthwa. Beha leihlo teng ho bona tse seng di phatlaladitswe.
Ha di eme di botse!
Nalane ke lehae la letlotlo la Basotho. Mona ke teng moo re tsenkollang ditaba tse amanang le Basotho le Sesotho. Nama maoto o kgatholohe ha re o manollela dimomonane tseo e leng mokgabo wa Sesotho.
Tseba hoba mona re ikgantsha ka Sesotho le Bosotho ba rona.
E tla o bone ha ngwale e kgiba, hoba ho thwe tsa rona ditaba ha di ya lokela ho hlahella mona ho marangrang a tsa mahlale! Empa he re se re ile ra ipaka ka mesebetsi ya rona hore Sesotho se tla thashalla le mafatshe ohle.
E ya bo, le jwale ke re ha di eme di botse. Hoba baholo ba rona ba itse tsela e botswa ho ba pele. Lena leeto lona re le tsamaile mme thola re e parotse, naha yona ra e seha ka lehare ho tla fihla mona moo re leng teng.
Natefelwa ke ditswakotleng tsa taumoholo wa maoba le maobane.
Ikamahanye le rona ho ikunela tsebo le mahlale, hoba tsebo ke lefa le sa boleng.